-Jeg er helt oppe og køre. Det er rigtig, rigtig stort, siger Sidsel Wåhlin, museumsinspektør ved Vendsyssel Historiske Museum. Det lignede ellers et enkeltstående fund, da to moselig blev opdaget på en mark i Jerslev i sidste uge. Nu viser det sig, at der formentlig er tale om flere tørvegrave med tydelige trækonstruktioner, hvilket ifølge museumsinspektøren er helt fantastisk. -Vi kan lave en masse analyser og få helt ny viden om samfundet på den tid, siger Sidsel Wåhlin. Det tredje moselig er blevet fundet et stykke fra de andre, og Sidsel Wåhlin glæder sig til at undersøge, om der er flere moselig i de gamle nedgravninger i mosen.

Referat:
Fund af endnu et kranie i Jerslev kan give uvurderlig ny viden om jernalderen.